**Nummer:** 2220

**Titel:** National og international personbefordring med bus

**Kort titel:** Turistbus

**Status:** GOD

**Godkendelsesperiode:** 29-05-2009 og fremefter

**Beskrivelse af jobområdet**

**Definition af jobområdet**

Personbefordring udføres i busser med plads til mere end 9 personer og omfatter national og international turistbuskørsel i busser med og uden påhængskøretøj, dobbeltdækker-, led- eller specielle ekstra lange busser m.v. - samt busser, der er nedstolet til anvendelse som befordring af kørestolsbrugere.

Personbefordring defineres i tre kategorier:

- Erhvervsmæssig personbefordring omfattes af kørsel for fremmede efter regning. Denne kørsel forudsætter godkendelse til at udbyde erhvervsmæssig personbefordring som Færdselsstyrelsen regulerer.

- Ikke erhvervsmæssig personbefordring dækker, som det fremgår af navnet, kørsel der ikke er erhvervsmæssig, altså hvor personbefordringen ikke er chaufførens hovedbeskæftigelse. Det kan være institutionskørsel hvor en ansat i institutionen har de nødvendige uddannelser - kører institutionens klienter - uden at der betales direkte for kørslen.

- Privat personbefordring, som er buskørsel i personbiler med plads til mere end 9 personer inklusive chaufføren med ejerens nærmeste familie og venner.

Opgaverne i forbindelse med personbefordring udføres af medarbejdere, der har opnået kompetencen gennem en kombination af virksomhedsoplæring og deltagelse på uddannelser, af faglærte chauffører samt af mellemledere.

Der findes myndighedskrav for uddannelse af førere af bus i nationale og internationale befordringer:

Justitsministeriet stiller krav om kørekort d-erhvervsmæssig personbefordring.

Trafikministeriet stiller krav om grundlæggende og opdateret Grundlæggende Kvalifikationsbevis.

**Typiske arbejdspladser inden for jobområdet**

De typiske arbejdspladser inden for turistbuskørsel beskæftiger sig med national og international turistbuskørsel eller institutionskørsel.

Jobområdet omfatter følgende brancheområder:

- Kørsel med turistbus omfatter typisk små og mellemstore virksomheder, hvor køretøjstyperne er busser, der kan befordre mellem 10 og 75 passagerer, herunder busser med påhængsvogn, dobbeltdækker- og 3-akslede busser. Nogle af busserne kan være specielt udstyrede fx som VIP, sove- eller hotelbusser.

- Institutionskørsel udføres som erhvervsmæssig personbefordring af turistbusvirksomheder samt som ikke erhvervsmæssig personbefordring af institutioner med egne køretøjer. Køretøjerne, der anvendes i ikke erhvervsmæssig personbefordring, er almindeligvis mindre busser.

Typiske jobfunktioner inden for området er:

- Chauffører med primært operative opgaver.

- Chauffører med operative og administrative opgaver.

- Drifts- og kørselsledere.

- Selvstændige vognmænd.

**Medarbejderne på arbejdspladserne inden for jobområdet**

Jobområdet beskæftiger ca. 5.000 ansatte. Arbejdet udføres af medarbejdere, der har opnået kompetencen gennem en kombination af virksomhedsoplæring og deltagelse på uddannelser, af faglærte chauffører samt af mellemledere.

Mange har en chauffør grunduddannelse inden for personbefordring i arbejdsmarkedsuddannelsessystemet som baggrund. Ca. en tredjedel har en faglært uddannelse inden for et andet fag og ca. 3% har en faglært uddannelse som chauffør.

De typiske operative medarbejdere inden for personbefordring er mænd, men der ansættes flere og flere kvinder inden for området. Endvidere er der i et mindre omfang en beskæftigelse af chauffører med anden etnisk baggrund.

Der findes medarbejdere inden for jobområdet, som har problemer med de grundlæggende almene færdigheder, såsom at læse, skrive, regne og fremmedsprog. Medarbejdere i virksomheder, der udfører international personbefordring, har særligt behov for sprogfærdigheder.

De medarbejdere, der søger eller har beskæftigelse inden for jobområdet, har brug for generelle og personlige kompetencer. Specifikt skal de kunne tale, læse og skrive ubesværet på dansk samt være i besiddelse af fremmedsprogskompetencer. Ligeledes skal medarbejdere være i besiddelse af IT-kompetencer, således at de kan anvende og varetage fx kontrol-, planlægnings- og beregningsopgaver. Endelig skal medarbejdere være åbne for at arbejde i en multikulturel virksomhed, hvor mangfoldighed bliver anset for en styrke.

Chauffører arbejder i et miljø med mange forskelligartede distraktionsfaktorer, med oprindelse såvel internt i bilen som i den omgivende trafik. Chaufføren skal under disse forhold kunne koncentrere sig om personbefordringsopgaven uden at skade hverken passagererne, bus eller sig selv, ligesom chaufføren skal kunne håndtere eksterne distraktionsfaktorer fra den omgivende trafik.

For de fleste chauffører inden for jobområdet kræves der - ud over kørekort - at de har nogle af følgende certifikater og uddannelsesbeviser, for at kunne udføre deres erhverv.

Det drejer sig om:

- Chaufføruddannelsesbevis (CUB).

- Almen levnedsmiddelhygiejne (certifikat).

Chaufføruddannelsesbevis (CUB).

Pr. 10. september 2008 trådte bekendtgørelse nr. 337 af 28/04/2008 om kvalifikationskrav til visse førere af køretøjer i vejtransport i kraft, hvilket implementerede EU-direktiv nr. 2003/59/EF, som fastsætter krav om en obligatorisk grund- og efteruddannelse for buschauffører.

Nye chauffører opnår et CUB i forbindelse med deres grunduddannelse, mens chauffører, der havde et gyldigt kørekort D på skæringsdatoen d. 10. september 2008, opnår et CUB første gang, de deltager i den obligatoriske efteruddannelse, hvilket sker over en 5 års periode fra skæringsdatoen.

Efteruddannelsen som turistbuschauffør omfatter:

- Videreuddannelse i rationel kørsel med vægt på defensiv- og energiøkonomisk kørsel.

- Videreuddannelse i trafiksikker kørsel.

- Transportlovgivning.

- Hjerte-lunge redning.

- Arbejdsmiljø, trivselsfaktorer og sundhed.

- Brancheforhold og udviklingstendenser i turistbusbranchen.

Hvis en chauffør inden for personbefordringsområdet foretager et jobskifte, sker det meget ofte inden for brancheområdet. I nogle tilfælde skiftes dog til et job som chauffør inden for godstransport.

Mellemledere - fx kørselsledere - bliver ofte rekrutteret blandt de chauffører, som har erhvervet sig teoretiske kvalifikationer eller blandt de administrative medarbejdere.

**Arbejdsorganisering på arbejdspladserne inden for jobområdet**

Jobområdets ansatte arbejder typisk alene, men med megen kundekontakt.

Arbejdstiderne er vekslende og med meget store krav til fleksibilitet.

Mange chauffører skal kunne klare at tilpasse løsningen af befordringsopgaven i uforudsete situationer.

I mange af områdets virksomheder har en fast turistbuschauffør det daglige ansvar for, at bussen er i orden og præsentabel for kunderne.

Jobområdets ansatte er jævnligt beskæftiget med oplæring af nye medarbejdere med forskellig etnisk, religiøs og kulturel baggrund.

**Beskrivelse af de tilhørende arbejdsmarkedsrelevante kompetencer**

**Eftersyn og vedligehold af turistbusser**

**Kort beskrivelse af kompetencen og dens anvendelse i jobområdet**

Chaufføren har ansvaret for at foretage eftersyn samt rengøring og vedligeholdelse, som er foreskrevet i materiellets manualer og virksomhedens politik på området. Medarbejderen skal kende de krav, som færdselsloven stiller samt være opmærksom på Arbejdstilsynets anvisninger.

Chaufføren har en grundlæggende læsekompetence. I nogle tilfælde forudsættes det, at chaufføren kan forstå og anvende manualer på engelsk eller tysk.

**Teknologi og arbejdsorganisering**

Turistbusser gennemgår en stadig teknologisk udvikling. Den enkelte chauffør har ansvaret for, på baggrund af kendskab til køretøjers opbygning, indretning, udstyr og funktioner, at udføre de lovbefalede daglige eftersyn og dermed foretage forebyggende vedligeholdelse og drifts- og færdselssikkerhedsmæssige eftersyn på turistbusser.

Chaufføren kan foretage elementær fejlfinding og udbedring af mindre driftsfejl på turistbusser med deres forskellige former for hjælpeudstyr og kan afgive fejlmelding til administration/værksted.

**Særlige kvalifikationskrav, som er en forudsætning for udførelsen af jobbet, f.eks. certifikatkrav**

Der er ingen særlige kvalifikationskrav.

**Kompetencens udbredelse på arbejdspladser i jobområdet**

Kompetencen skal beherskes af alle chauffører inden for jobområdet.

**Beskrivelse af de tilhørende arbejdsmarkedsrelevante kompetencer**

**Kendskab til regler for personbefordring**

**Kort beskrivelse af kompetencen og dens anvendelse i jobområdet**

Chaufføren har kendskab til:

- Gældende køre- og hviletidsregler samt arbejdstidsregler inden for personbefordringsområdet.

- Rettigheder og pligter for chaufføren i forhold til certifikat- og uddannelseskrav.

- Regler for personbefordring, nationalt såvel som internationalt, herunder ansvars- og forsikringsforhold (fx i tilfælde af passagerers sygdom eller skade på bagage eller køretøj, hvor der skal udfyldes skadeanmeldelse til et forsikringsselskab).

- Køretøjets attester/dokumenter, passagerers dokumenter og chaufførens dokumenter.

- I tilfælde af færdselsuheld m.v. kan chaufføren foretage lovpligtig afmærkning af køretøjet med havariblink og advarselstrekant samt foretage korrekt anmeldelse til politi og arbejdsgiver.

**Teknologi og arbejdsorganisering**

Værktøjerne, der står til rådighed for jobområdets ansatte, strækker sig fra opslag i håndbøger over anvendelse af fartskriver, TimeGuide, tachograf og IT-baserede databaser til søgning på Internettet.

**Særlige kvalifikationskrav, som er en forudsætning for udførelsen af jobbet, f.eks. certifikatkrav**

Der er ingen særlige kvalifikationskrav.

**Kompetencens udbredelse på arbejdspladser i jobområdet**

Kompetencen skal beherskes af alle typer medarbejdere inden for jobområdet.

**Beskrivelse af de tilhørende arbejdsmarkedsrelevante kompetencer**

**Konkurrenceforhold, organisering og økonomi**

**Kort beskrivelse af kompetencen og dens anvendelse i jobområdet**

Jobområdets ansatte har kendskab til de omkostninger og indtægter, der er forbundet med virksomhedsdrift inden for personbefordring, herunder befordringsopgavers indflydelse på omkostninger og indtjening i en moderne personbefordringsvirksomhed.

Jobområdets ansatte har indsigt i konkurrenceforhold, organisering og vilkår for tilbud, udbud og licitation på personbefordringsområdet.

**Teknologi og arbejdsorganisering**

Der er på området for turistbuskørsel udviklet et omfattende net af samarbejdende selvstændige vognmænd, hvilket betyder, at selv vognmænd med relativt få busser kan give tilbud på selv ganske store opgaver.

Mindre opgaver klarer den enkelte vognmand selv med egne busser og chauffører, mens større opgaver klares ved loyalt samarbejde, hvor hverken vognmænd eller chauffører forsøger at tiltrække en ny stor kunde.

**Særlige kvalifikationskrav, som er en forudsætning for udførelsen af jobbet, f.eks. certifikatkrav**

Der er ingen særlige kvalifikationskrav.

**Kompetencens udbredelse på arbejdspladser i jobområdet**

Kompetencen er meget udbredt i branchen da chaufføren repræsenterer vognmanden i forholdet til passagererne, og chaufføren bør derfor være opmærksom på økonomi og konkurrenceforhold ved forespørgsler om fremtidige opgaver fra passagerer.

**Beskrivelse af de tilhørende arbejdsmarkedsrelevante kompetencer**

**Levering af kvalitet og service**

**Kort beskrivelse af kompetencen og dens anvendelse i jobområdet**

Jobområdets ansatte kan - med den nødvendige sproglige og kulturelle kompetence - levere en god kundeservice efter virksomhedens principper, herunder evne at afværge konflikter. Denne service kan også leveres over for udenlandske kunder og samarbejdspartnere.

Chaufføren kan begå sig i udlandet og tilpasse sig andre landes kultur, under udførelse af international personbefordring, ved anvendelse af engelsk og tysk på et grundlæggende niveau.

Jobområdets ansatte er i besiddelse af den fleksibilitet og samarbejdsevne m.v., som gør, at arbejdet kan udføres med kvalitet og høj grad af service og forstår betydningen af den personlige fremtræden over for virksomhedens kunder.

Jobområdets ansatte er jævnligt beskæftiget med oplæring af nye medarbejdere af forskellig etnisk oprindelse.

**Teknologi og arbejdsorganisering**

De fleste turistbuschauffører arbejder det meste af tiden alene, men de har ofte en bred kundekontakt og fungerer som virksomhedens ansigt udadtil. Derfor er kundeservice, samarbejdsevne og kommunikationsevne samt personlig fremtræden meget væsentlige kompetencer.

**Særlige kvalifikationskrav, som er en forudsætning for udførelsen af jobbet, f.eks. certifikatkrav**

Der er ingen særlige kvalifikationer.

**Kompetencens udbredelse på arbejdspladser i jobområdet**

Kompetencen skal beherskes af alle typer medarbejdere inden for jobområdet.

**Beskrivelse af de tilhørende arbejdsmarkedsrelevante kompetencer**

**Personbefordring**

**Kort beskrivelse af kompetencen og dens anvendelse i jobområdet**

Medarbejderen kan udføre forskellige former for befordring inden for erhvervs- og ikke erhvervsmæssig personbefordring, herunder:

- Bestillingskørsel.

- National personbefordring.

- International personbefordring.

De forskellige typer personbefordringer udføres under hensyntagen til passagerernes sikkerhed, komfort og gældende lovgivningsnormer.

Chaufføren er i stand til at vurdere egen og andre trafikanters adfærd, således at vedkommende kan udføre en sikker og forsvarlig kørsel.

Chaufføren kan evakuere passagerer på en korrekt og forsvarlig måde.

Chaufføren kan, på en ergonomisk korrekt måde, anbringe passagerernes bagage, ligesom chaufføren kan stuve og tømme passagerernes bagage under hensyn til egen, passagerernes og de øvrige trafikanters sikkerhed.

Chaufføren kan reagere hensigtsmæssigt i tilfælde af færdselsuheld og/eller -ulykke.

Endvidere beherskes forskellige former for navigationssystemer og radiokommunikation.

**Teknologi og arbejdsorganisering**

De fleste virksomheder er specialiserede inden for én type befordring, men der findes virksomheder, som omfatter flere arbejdsområder og hvor erhvervschaufføren veksler mellem arbejdsopgaverne.

De anvendte køretøjer er bygget og udstyret specielt til de forskellige arbejdsopgaver.

Teknologien, som anvendes i forbindelse med serviceringen af passagererne, er i konstant udvikling, men det er stadig alene chaufførens ansvar, at arbejdet bliver udført korrekt og sikkert, under hensyntagen til passagerernes forventninger til komfort og rettidighed.

**Særlige kvalifikationskrav, som er en forudsætning for udførelsen af jobbet, f.eks. certifikatkrav**

Alt efter hvilket køretøj der føres, skal de ansatte være i besiddelse af ét eller flere af følgende kørekort og certifikater:

- Kørekort til bus (D eller D-erhverv).

- Kørekort til påhængskøretøj D-E.

- Chaufføruddannelsesbevis (CUB).

Kørekort til erhvervsmæssig personbefordring samt CUB skal fornyes hvert 5. år.

**Kompetencens udbredelse på arbejdspladser i jobområdet**

Den enkelte medarbejder behersker typisk én eller flere af de opgaver, som kendetegner de forskellige befordringsformer.

**Beskrivelse af de tilhørende arbejdsmarkedsrelevante kompetencer**

**Planlægning og gennemførsel af personbefordring**

**Kort beskrivelse af kompetencen og dens anvendelse i jobområdet**

Jobområdets ansatte kan planlægge personbefordringen lokalt, nationalt og internationalt ved hjælp af vejkort med målestoksforhold og signaturforklaringer samt anvende GPS og ruteplanlægningsprogrammer.

Hvad enten det drejer sig om institutions-, national turist- eller international turistbuskørsel, kan chaufføren foretage planlægning af rute- eller turforløb og gennemføre dette i praksis samt overholde den udarbejdede tidsplan.

Jobområdets ansatte skal besidde en grundlæggende læse- og regnekompetence samt kunne kommunikere på mindst ét fremmedsprog. Herudover skal chaufføren kunne anvende IT-baseret kommunikationsudstyr, navigationsudstyr og pc.

**Teknologi og arbejdsorganisering**

Teknologien, som anvendes til at beherske kompetencen, strækker sig fra færdighed i at slå op i kortbøger over at kunne foretage en rationel ruteplanlægning til at kunne anvende pc-baserede ruteplanlægningsværktøjer samt navigationsudstyr.

Chaufføren kan bl.a. søge mulige overnatningssteder på Internet og i den forbindelse håndtere et relevant fremmedsprog.

Langt de fleste chauffører inden for personbefordringsområdet skal være i besiddelse af denne kompetence på grundlæggende niveau, men flere og flere skal fx kunne anvende navigationsudstyr og satellitkommunikation.

**Særlige kvalifikationskrav, som er en forudsætning for udførelsen af jobbet, f.eks. certifikatkrav**

Der er ingen særlige kvalifikationskrav.

**Kompetencens udbredelse på arbejdspladser i jobområdet**

Afhængig af jobprofil skal jobområdets ansatte kunne beherske ét eller flere elementer i denne kompetence.

**Beskrivelse af de tilhørende arbejdsmarkedsrelevante kompetencer**

**Rationel, hensynsfuld, sikker og energiøkonomisk kørsel**

**Kort beskrivelse af kompetencen og dens anvendelse i jobområdet**

Chaufføren kan udføre personbefordring på en færdselssikkerhedsmæssig forsvarlig måde under hensyntagen til passagerers komfort og sikkerhed samt gennemføre kørslen, således at arbejdsmiljø og energi- og miljørigtig kørsel fremmes.

Chaufføren har grundlæggende kendskab til IT, arbejdsmiljø og ergonomi samt kendskab til køretøjernes miljøpåvirkninger.

**Teknologi og arbejdsorganisering**

Køretøjer i personbefordring bliver udstyret med mere og mere avanceret udstyr, som kan støtte chaufføren til at udføre rationel, hensynsfuld, sikker og økonomisk kørsel.

**Særlige kvalifikationskrav, som er en forudsætning for udførelsen af jobbet, f.eks. certifikatkrav**

Der er ingen særlige kvalifikationskrav.

**Kompetencens udbredelse på arbejdspladser i jobområdet**

Flere og flere virksomheder sender systematisk deres medarbejdere på efteruddannelse inden for denne kompetence.

**Beskrivelse af de tilhørende arbejdsmarkedsrelevante kompetencer**

**Sundhed, sikkerhed, arbejdsmiljø og adfærd i nødsituationer**

**Kort beskrivelse af kompetencen og dens anvendelse i jobområdet**

Jobområdets ansatte er opmærksomme på arbejdsulykker og på, hvordan disse kan forebygges, således at vedkommende, på baggrund af sit grundlæggende, brancherettede kendskab kan yde den nødvendige infsats. Erhvervschaufføren kan forebygge yderligere påvirkninger og skader samt reagere hensigtsmæssigt ved brand.

Jobområdets ansatte har en grundlæggende forståelse for elementær sikkerhed på arbejdspladsen inden for befordringsbranchen, herunder i virksomheden, i eller ved køretøjet samt ved brug af køretøjets hjælpeudstyr, således at vedkommende kan anvende sin viden ved løsning af opgaver, som indebærer sikkerhedsmæssige risici.

Chaufføren skal have kendskab til hygiejneregler i forbindelse med buscatering og rengøring.

Jobområdets ansatte kan forholde sig aktivt til at mindske arbejds- og belastningsskader og til at styrke egen sundhed, på baggrund af viden om, hvordan de fysiske og psykiske belastningsfaktorer kan påvirke det enkelte menneske samt hvordan adfærd og holdninger kan påvirke arbejdslivet.

Medarbejderen har kendskab til de mange regler og anvisninger, der er for arbejdets tilrettelæggelse, indretning og udførelse, der udstedes af Arbejdstilsynet.

Jobområdets ansatte er bevidste om sikkerhedskravene, som er en følge af den intensiverede indsats mod terrorisme, kriminalitet og menneskesmugling.

**Teknologi og arbejdsorganisering**

Chaufførarbejdspladser er i dag kendetegnet ved betydelige sundhedsmæssige belastninger. Det er således en statistisk kendsgerning, at chauffører udsættes for store psykiske og fysiske belastninger, som har placeret denne erhvervsgruppe blandt de mest udsatte på arbejdsmarkedet. Ikke blot med arbejdsrelaterede skader, men tillige med en meget høj dødelighed.

Erhvervets særlige vilkår, der bl.a. består af "alene" arbejdspladser, hvor chaufførerne har lange stillesiddende perioder ofte efterfulgt at tunge løft, fx besværlig bagagehåndtering, hjælp til bevægelseshæmmede, samt besværlige vilkår m.h.t. sund ernæring, motion m.v., fordrer en stigende bevidsthed hos såvel medarbejdere som virksomheder om betydningen af sund levevis med det formål at øge trafiksikkerheden, forlængelse af levealder samt mindskelse af erhvervsrelaterede sygdomme.

**Særlige kvalifikationskrav, som er en forudsætning for udførelsen af jobbet, f.eks. certifikatkrav**

Der er ingen særlige kvalifikationskrav.

**Kompetencens udbredelse på arbejdspladser i jobområdet**

Afhængig af jobprofil skal jobområdets ansatte kunne beherske ét eller flere elementer i denne kompetence.

**Aktuelt tilkoblede mål**

Niveau kan angives ved enkeltfag.

| **Nummer, niveau og titel** | | **EUU** | **Varighed**  **i dage** |  | **Tilknyttet i perioden** |
| --- | --- | --- | --- | --- | --- |
| 40041 | Den personlige uddannelses- og jobplan | AA | 2,0 |  | 09-09-2014 og fremefter |
| 40065 | Uheldforebyggelse for erhvervschauffører | AK | 1,0 |  | 21-03-2014 og fremefter |
| 40137 | Fagunderstøttende dansk som andetsprog for F/I | AP | 10,0 |  | 01-01-2010 og fremefter |
| 40390 | Psykisk arbejdsmiljø i faglærte og ufaglærte job | AD | 2,0 |  | 01-07-2013 til 30-09-2015 |
| 40391 | Arbejdsmiljø inden for faglærte og ufaglærte job | AD | 2,0 |  | 01-01-2010 til 30-09-2015 |
| 40392 | Ergonomi inden for faglærte og ufaglærte job | AD | 2,0 |  | 01-01-2010 og fremefter |
| 40459 | Køreteknik - vanskelige trafikale situationer | AK | 2,0 |  | 01-01-2010 og fremefter |
| 40460 | Køreteknik og manøvrering | AK | 2,0 |  | 01-01-2010 og fremefter |
| 40503 | Praktikvejlederens kommunikation med elev/lærling | AD | 2,0 |  | 01-07-2013 og fremefter |
| 40528 | EU-Efteruddannelse for turistbuschauffører | AK | 5,0 |  | 01-01-2010 og fremefter |
| 40530 | EU-Efteruddannelse for buschauffører - oblig. del | AK | 3,0 |  | 01-01-2010 og fremefter |
| 40531 | Personbefordring med bus | AK | 30,0 |  | 01-01-2010 og fremefter |
| 40532 | Introduktion til arbejdsmarkedsuddannelserne (F/I) | AP | 3,0 |  | 01-01-2010 og fremefter |
| 40533 | Introduktion til et brancheområde (F/I) | AP | 40,0 |  | 01-01-2010 og fremefter |
| 40534 | Arbejdsmarked, it og jobsøgning (F/I) | AP | 40,0 |  | 01-01-2010 og fremefter |
| 40535 | Introduktion til det danske arbejdsmarked (F/I) | AP | 3,0 |  | 01-01-2010 og fremefter |
| 40544 | Grundlæggende kvalifikationsbevis - bus | AK | 20,0 |  | 01-01-2010 og fremefter |
| 40857 | Sundhed for personbefordringschauffører | AK | 2,0 |  | 01-01-2010 og fremefter |
| 40902 | Udvidelse af GK for godschauffører | AK | 5,0 |  | 01-01-2010 og fremefter |
| 42730 | Introduktion til førstehjælp på jobbet | AP | 0,4 |  | 01-01-2010 og fremefter |
| 42851 | Sikker adfærd - nul arbejdsulykker | AK | 1,0 |  | 26-05-2010 og fremefter |
| 42903 | Køreteknik ajourføring | AK | 1,0 |  | 22-06-2010 og fremefter |
| 43343 | Praktik for F/I | AP | 48,0 |  | 01-01-2010 og fremefter |
| 43962 | Køreteknik og ny teknologi | AK | 2,0 |  | 01-01-2010 og fremefter |
| 44722 | Køre- og hviletidsregler | AK | 1,0 |  | 01-01-2010 og fremefter |
| 44978 | Jobrelateret fremmedsprog med nuanceret ordforråd | AD | 5,0 |  | 01-01-2010 og fremefter |
| 44979 | Jobrelateret fremmedsprog med basalt ordforråd | AD | 5,0 |  | 01-01-2010 og fremefter |
| 45075 | Brug af diagramark og kontrolapparat | AK | 1,0 |  | 01-01-2010 og fremefter |
| 45079 | Transportpapirer inden for vejtransport | AK | 1,0 |  | 01-01-2010 og fremefter |
| 45080 | Energirigtig kørsel | AK | 3,0 |  | 01-01-2010 og fremefter |
| 45082 | Manøvrering, forsikringer og færdselsregler | AK | 3,0 |  | 01-01-2010 og fremefter |
| 45083 | Arbejdsulykker og adfærd i nødsituationer | AK | 3,0 |  | 01-01-2010 og fremefter |
| 45107 | Sundhed, sikkerhed, service og logistik | AK | 3,0 |  | 01-01-2010 og fremefter |
| 45112 | Vedligeholdelse af transportmateriel | AK | 5,0 |  | 01-01-2010 til 30-09-2015 |
| 45122 | Køreteknik | AK | 2,0 |  | 01-01-2010 og fremefter |
| 45126 | Køreteknik, miljø og arbejdsfunktioner | AK | 3,0 |  | 01-01-2010 og fremefter |
| 45215 | Grundlæggende faglig regning | AP | 2,0 |  | 09-01-2015 og fremefter |
| 45261 | Kundeservice | AK | 3,0 |  | 01-01-2010 og fremefter |
| 45266 | Befordring af bevægelseshæmmede | AK | 5,0 |  | 01-01-2010 og fremefter |
| 45311 | Kørsel med vogntog, kategori D/E | AK | 10,0 |  | 01-01-2010 og fremefter |
| 45317 | Kørsel med specielle busser | AK | 2,0 |  | 01-01-2010 og fremefter |
| 45347 | Grundlæggende faglig matematik | AP | 3,0 |  | 09-01-2015 og fremefter |
| 45362 | Personlig udvikling til arbejde og uddannelse | AA | 5,0 |  | 01-01-2010 og fremefter |
| 45369 | Videndeling og læring for medarbejdere | AA | 3,0 |  | 01-01-2010 og fremefter |
| 45511 | Faglig læsning | AP | 2,0 |  | 09-01-2015 og fremefter |
| 45536 | Faglig skrivning | AP | 3,0 |  | 09-01-2015 og fremefter |
| 45545 | Dansk som andetsprog for F/I, basis | AP | 40,0 |  | 09-01-2015 og fremefter |
| 45567 | Dansk som andetsprog for F/I, alment niveau | AP | 40,0 |  | 09-01-2015 og fremefter |
| 45569 | Dansk som andetsprog for F/I, udvidet niveau | AP | 40,0 |  | 09-01-2015 og fremefter |
| 45571 | Fagunderstøttende dansk som andetsprog for F/I | AP | 10,0 |  | 09-01-2015 og fremefter |
| 45572 | Dansk som andetsprog for F/I, basis | AP | 40,0 |  | 01-01-2010 og fremefter |
| 45573 | Dansk som andetsprog for F/I, alment niveau | AP | 40,0 |  | 01-01-2010 og fremefter |
| 45574 | Dansk som andetsprog for F/I, udvidet niveau | AP | 40,0 |  | 01-01-2010 og fremefter |
| 45644 | Kommunikation og kulturforståelse | AK | 2,0 |  | 01-01-2010 og fremefter |
| 45861 | Turistbuskørsel i Danmark | AK | 3,0 |  | 01-01-2010 og fremefter |
| 45862 | Turistbuskørsel i Europa | AK | 3,0 |  | 01-01-2010 og fremefter |
| 45917 | Praktikvejledning af eud-elever/lærlinge | AF | 1,0 |  | 01-01-2010 og fremefter |
| 46493 | Konflikthåndtering | AK | 3,0 |  | 23-08-2010 og fremefter |
| 47442 | Turistbuschaufførens serviceydelser | AK | 2,0 |  | 23-06-2014 og fremefter |
| 47668 | Grundlæggende faglig regning | AP | 2,0 |  | 01-07-2013 og fremefter |
| 47669 | Grundlæggende faglig matematik | AP | 3,0 |  | 01-07-2013 og fremefter |
| 47670 | Faglig læsning | AP | 2,0 |  | 01-07-2013 og fremefter |
| 47671 | Faglig skrivning | AP | 3,0 |  | 01-07-2013 og fremefter |
| 47961 | Energiøkonomisk kørsel for erhvervschauffører | AK | 1,0 |  | 01-04-2014 og fremefter |
| 48012 | Instruktører og elever i praktikcentret | AP | 2,0 |  | 18-12-2014 og fremefter |
| 48013 | Mål og læring i praktikcentret | AP | 2,0 |  | 18-12-2014 og fremefter |
| 48049 | Arbejdsmiljø 1 i faglærte og ufaglærte job | AD | 2,0 |  | 20-04-2015 og fremefter |
| 48050 | Arbejdsmiljø 2 i faglærte og ufaglærte job | AD | 2,0 |  | 20-04-2015 og fremefter |